section_heading: Radnja
paragraph_text: Film počinje s Jamesom Bondom na pokopu pukovnika Jacquesa Bouvarda, vodećeg agenta SPECTRE-e, koji je ubio dvojicu britanskih agenata, njegovih kolega. Nakon pokopa, Bond primjećuje kako pukovnikova udovica sama otvara automobilski prozor (nešto što žene ne rade); zapravo, "ona" je prerušeni Bouvard. Slijedeći je do njezina dvorca, Bond se suprotstavlja Bouvardu i ubija ga, zatim bježi prema svojem Aston Martinu DB5, parkiranom ispred dvorca.